钦定古今图书集成/历象汇编/岁功典/第026卷 > 《山东志书》 > 曹县
## 钦定古今图书集成/历象汇编/岁功典/第026卷 > 《山东志书》 > 曹县

“上元张灯火，树银花，三日不绝。俗尚雪花灯，净白，连
四纸剪成，一岁之力，止成一灯。外标雪花，内行连环
细错，有三层四层，极其工致。当年惟杨氏灯至七层
焉。每逢佳节，户悬此灯，一望皓素缤纷，如同雪幕，游
人遍历，因占女工焉。”又元宵，士女过石桥，游烈女寺。
城内艮方李光禄赐葬处，翁仲拱列。有疾者是日往
灸石人而游观。士女络绎成队。与“省会”“都下”略相似
焉。